Nuwe gedagtes vir ‘n Nuwe Seisoen | Bileam se Donkie
← Woensdagoggend by die Ouetehuis…	Om Gelukkig getroud te wees is al erg genoeg… →
Nuwe gedagtes vir ‘n Nuwe Seisoen
Posted on September 1, 2011 by Bileam se Donkie	16
Lentedag was nog altyd ‘n baie spesiale geleentheid vir my. Behalwe nou in die Hoërskool daar in Noord Natal, waar jy op 1 September somersdrag sal dra, al lê die sneeu dakhoogte en die ysbere molesteer die alleenlopers.
Maar vandat ek beheer het oor wat om aan te trek, gaan dit baie beter! Dit is so opwindende seisoen. Oral begin nuwe blare uit die ooglopend dooie takke uitspruit. Pragtige bloeisels kondig aan dat nuwe vrug op pad is. Die skoolseuns kyk met ‘n nuwe glinster in die oog na die jongedogters. Dis tyd vir nuwe lewe in die romantiese deel van ons wese. Dis tyd om weer te begin oefen, die Argus se inskrywings maak netnou oop. Dis ‘n tyd vir nuwe planne, nuwe inisiatief, nuwe drome!
Wat beplan ek in hierdie nuwe seisoen? 1. Skryf 13h00 in vir die Argus- nommer 18 in die pyplyn.
2. Begin hierdie maand al oefen vir die kans om ‘n sub 4 Argus te ry.
3. Begin werk aan my geestelike dissipline, om meer tyd vir stilte te maak.
4. Maak meer tyd om my vrou te dien met my menswees
5. Maak meer tyd vir elke kind.
6. Kry my dogter in ‘n tersiëre inrigting wat haar drome kan laat waar word.
7. Begin ondersoek instel of ek wel my doktorsgraad by Maties moet probeer doen, soos uitgenooi.
8. Kry my groentetuin produktief.
9. Wees baie meer selektief waarmee ek my brein voed.
10. Gaan baie meer op Huisbesoek! (My Diensverhoudinge bestuurder sal bly wees om dit te hoor!)
Dis ‘n tyd om die winter se donker gedagtes uit te vee, en nuut te dink. Wat wil jy graag aan dink of werk in hierdie lenteseisoen?
Hierdie inskrywing geheel en al op die BB geskryf waar ek wag vir helpers om vleis te kom help laai vir ons basaar. Dis ‘n oorwinning! Ek is nie omgekrap nie, ek herbenut gemorste tyd!
Posted in Donkie se diepste gedagtes	16 thoughts on “Nuwe gedagtes vir ‘n Nuwe Seisoen”	thestonemaidendiaries
September 1, 2011 om 9:50 vm	‘n Sprankelvars lente-lysie. Die seisoene draai nou vinnig hierdie kant ook en die laaste twee aande was nogal koel. Dit raak ook nou al heelwat vroeer donker saans. Een van die dae is dit weer die changing of the clocks hierdiekant. (Om skielik oornag twee ure agter julle tydsgewys te wees is altyd vir ‘n goeie week of twee verwarrend, etens en slaaptye voel ook nie ‘reg’ nie.)
September 1, 2011 om 2:00 nm	Dankie, en daar is dit nou herfs… Sterkte! Maar die herfskleure maak op daarvoor!
September 1, 2011 om 10:13 vm	Ek weet nog nie. Mamma sal my lysie teen vanaand se kant vir my gee 😉
September 1, 2011 om 1:59 nm	Gehoorsame seun!
September 1, 2011 om 11:08 vm	Sterre vir no 9. Dit sal al die ander vanself laat gebeur. Hoekom ignore jy my blog deesdae?
September 1, 2011 om 1:58 nm	Ekskuus Maankind, ek hardloop my alie af agter dooie diere aan vir Saterdag se bazaar. Dis glad nie aspris nie, hoor!
September 1, 2011 om 4:07 nm	MaanKind – hy kom mos eendag Kaap toe, dan kan ek en jy ‘n klip voor sy fiets inrol omdat hy WPress afskeep en ons (soms) ignoreer! 😆
September 1, 2011 om 4:09 nm	Ja, ja… ek gaan verseker op 11 Maart daar wees, nou net weer my kredietkaart met R335 gebuig om in te skryf vir Argus nommer 18! Het julle toe ooit my Kaap storie gelees op Blogger, sonder om dit net te like, Son? Ek het daar oor albei van julle geskinner….
September 1, 2011 om 4:14 nm	Het gelees, maar ek sukkel om kommentaar daar te los, toe like ek dit maar net, sodat jy weet, “Son was here” 😉
September 1, 2011 om 4:41 nm	Ek dog die settings is nou al so dat enige een kan kommentaar lewer daar. Sorry Son!
September 1, 2011 om 1:14 nm	Aangesien ek al Noord-Natal kleure gehad het, kan ek vra van watter deel van Noord-Natal jy kom? Ek hou nie daar van om rond beveel te word nie, nie eers met ‘n lys wat ek self opgestel het nie. Ek gaan dus net lustige voortploeter en hopelik ‘n beter mens word.
September 1, 2011 om 1:58 nm	NN ee, ek kan mos nie in die openbaar sê nie! Swart en geel, en jy? Antwoord	Son
September 1, 2011 om 4:12 nm	Gister is ek vroeg huis toe (vir die eerste keer in ‘n lang tyd) na die vonkelwynproeëry en ete en toe sien ek die wingerde begin al groen botsels maak en die vyebome het al voorvye aan! Ek s altyd SO bly as dit 1 September geword het!
Oor jou lysie:
Ek hou duim vas jy kry ALLES gedoen, veral no 4, 7 & 10 🙂
September 1, 2011 om 4:42 nm	4 raak nogal moeilik deesdae, ons verstaan mekaar so maklik verkeerd op die oomblik. Dalk moet sy meer blog en ek minder…
September 2, 2011 om 7:01 vm	Ons is so paar manne wat in die oggend bymekaar kom en bid. Het juis in die week gesels oor die nuwe seisoen op hande en dat mens se lewe ‘n nuwe geestelike seisoen ook moet betree. Soos Oom Donkie sê, gooi daai swaar winter jas eenkant en laat jou lig helderder as ooit skyn.
Ek het 1 ietsie op my lys: Om ‘n beter man vir my vriendin te word, haar te respekteer en onvoorwaardelik lief te hê.
September 2, 2011 om 3:29 nm	Ek is vrot met lysies. Te aandagafleibaar. Ek verloor dit gewoonlik!